Σαλάτα του αγρού με εσπεριδοειδή
Το ντρέσινγκ κάνει τη διαφορά.
τα φύλλα από 3 ματσάκια ρόκα, χοντροκομμένα, 3 ματσάκια μυρώνια (χωρίς τα χοντρά κοτσάνια), χοντροκομμένα, 1 μαραθόριζα, καθαρισμένη και τριμμένη στη χοντρή πλευρά του τρίφτη, 2 κλωναράκια σέλερι, καθαρισμένα και κομμένα σε λεπτές φέτες, 2 καρότα, καθαρισμένα, τριμμένα στην ψιλή πλευρά του τρίφτη, 150 ml ελαιόλαδο, 1 κουτ. σούπας μουστάρδα, 3 κουτ. σούπας γιαούρτι, στραγγιστό, 50 ml χυμός πορτοκαλιού, 2 κουτ. σούπας χυμός λεμονιού, το ξύσμα από 1 πορτοκάλι, ακέρωτο και κατά προτίμηση βιολογικό, το ξύσμα από 1 λεμόνι, ακέρωτο και κατά προτίμηση βιολογικό, αλάτι και φρεσκοτριμμένο πιπέρι
Για να φτιάξουμε σαλάτα του αγρού με εσπεριδοειδή, αρχικά ρίχνουμε, σε ένα μπολ,το ελαιόλαδο, τη μουστάρδα, το γιαούρτι, τον χυμό και τα ξύσματα των εσπεριδοειδών, αλάτι και φρεσκοτριμμένο πιπέρι και τα ανακατεύουμε με έναν αυγοδάρτη, μέχρι να προκύψει μια πηχτή σάλτσα.Βάζουμε τα σαλατικά (ρόκα, μυρώνια, μαραθόριζα, σέλερι, καρότα) σε μια πιατέλα.Περιχύνουμε με το ντρέσινγκ και ανακατεύουμε καλά.Σερβίρουμε τη σαλάτα του αγρού με εσπεριδοειδή.
Γιαούρτι,Μυρώνια,Πορτοκάλι